ரேக்ளா வண்டிப் பந்தயம்
[[படிமம்:தமிழர்களின்_பாரம்பரிய_விளையாட்டுகளில்_ஒன்றான_மாட்டுவண்டி_சவாரிப்_போட்டி.jpg|ரேக்ளா வண்டிப் பந்தயம்|150px|thumb|right]]	
 [[படிமம்:Rekla Race, Avaniyapuram, Madurai.jpg|மதுரை அவனியாபுரத்தில் ரேக்ளா வண்டிப் பந்தயம்|150px|thumb|right]] 
 '''ரேக்ளா வண்டிப் பந்தயம்''' ('''ரேக்ளா ரேஸ்''', ஆங்கிலம்: Rekla Race) என்பது, திருவிழாக் காலங்களில் தமிழகத்தின் கிராமப்புரங்களில் நடைபெறும் காளை மாட்டுவண்டிப் பந்தயம் ஆகும். 
 தமிழ்நாட்டின் தென் மாவட்டங்களிலும், கொங்கு நாட்டிலும் இந்த வகைப் பந்தயங்கள் நடைபெறுகின்றன. [[மதுரை மாவட்டம்|மதுரை மாவட்டத்தில்]] [[அவனியாபுரம்]], [[தூத்துக்குடி மாவட்டம்|தூத்துக்குடி மாவட்டத்தில்]] [[விளாத்திகுளம்]],  [[ஒட்டப்பிடாரம்]], [[திருப்பூர் மாவட்டம்|திருப்பூர் மாவட்டத்தில்]] [[உடுமலைப்பேட்டை]], [[கோவை மாவட்டம்|கோவை மாவட்டத்தில்]] [[பொள்ளாச்சி]] ஆகிய பகுதிகளிலும் இதுபோன்ற ரேக்ளா வண்டிப் பந்தயங்கள் பரவலாக நடத்தப்படுகின்றன. பெரும்பாலும் இவ்வகை போட்டிகளில் காளை மாடுகள் ஈடுபடுத்தப்படுகின்றன. நீலகிரி மாவட்டப் பகுதிகளில் எருமைக் கடாவையும் பந்தயங்களில் ஈடுபடுத்துகின்றனர்.
 
 == ரேக்ளா ==
 ரேக்ளா என்பது ஒருவர் மட்டும் அமரக்கூடிய ஒருவகை மாட்டு வண்டி அகும். இது பந்தயத்தை கருத்தில் கொண்டே உருவாக்கப்படும் சிறிய வகை மாட்டு வண்டி ஆகும். இதன் சக்கரங்கள் சிறிய அளவிலும் வேகமாக சுழலக்கூடிய வகையிலும் வடிவமைக்கப்படுகின்றன.
 
 ==போட்டியாளர்கள்==
 [[சிவகங்கை]], தூத்துக்குடி, [[இராமநாதபுரம்]], [[ஈரோடு]], [[கரூர்]], [[கோயம்புத்தூர்]], [[மதுரை]], [[தஞ்சாவூர்]], [[திண்டுக்கல்]], [[தேனி மாவட்டம்|தேனி]] ,  [[திருச்சி]] ஆகிய மாவட்டங்களிலிருந்து உழவர்கள் தங்கள் ரேக்ளா வண்டிகளுடனும் காளைகளுடனும் பந்தயங்களில் கலந்து கொள்கின்றனர். பந்தயம் நடைபெறும் குறிப்பிட்ட கிராமத்தையோ நகரையோச் சேர்ந்த பஞ்சாயத்து அமைப்புகள் இந்த ரேக்ளா வண்டிப் பந்தயத்தை நடத்துகின்றன. சில இடங்களில் தனியார் அமைப்புகளும் இந்தப் போட்டியை நடத்துவதுண்டு.
 
 == பந்தையக் காளைகள் ==
 பந்தயத்தில் ஈடுபடும் காளைகளின் உயரம், திறன், பலம் போன்றவற்றைக் கருத்தில் கொண்டு இவற்றை நான்கு பிரிவுகளாக வகைப்படுத்துகின்றனர்:
 * பெரிய மாடு
 * நடுத்தர மாடு
 * கரிச்சான் மாடு
 * பூஞ்சிட்டு மாடு
 
 பந்தய தூரம் மாடுகளின் வகைகளை வைத்தே முடிவுசெய்யப்படுகின்றது. தமிழகத்தின் அய்யம்பாளையம் என்ற ஊரில் நடக்கும் பந்தயத்தில் பெரிய மாடு 15 [[கி.மீ]]  தூரமும், நடுத்தரம் 12 கி.மீ தூரமும், கரிச்சான் 10 கி.மீ தூரமும், பூஞ்சிட்டு 07 கி.மீ தூரமும் ஓட வேண்டும் என்று தீர்மானித்துள்ளனர்.
 
 ==காளைகளின் பரிசு பெறும் திறன்==
 ரேக்ளா வண்டிப் பந்தயத்திற்குத் தேர்வாகும் ஓர் இணை காளைகள் 25 ஆயிரம் இந்திய ரூபாய் முதல் ஒரு லட்சம் இந்திய ரூபாய் வரை விற்கப்படுகின்றன. [[கொங்கு நாடு|கொங்கு நாட்டு உழவர்கள்]] தங்கள் காளைகள் வெற்றி பெறுவதை பெருமையாக நினைக்கின்றனர். இப்போட்டியில் ஈடுபடும் மாடுகளுக்கு உணவாக [[இஞ்சி]], [[எலுமிச்சை]], [[கருப்பட்டி]], [[பேரீச்சை]], [[வெங்காயம்]] ஆகியவற்றை வெந்நீரிற் பிசைந்து கவளம் கவளமாக ஊட்டுகின்றனர். 
 
 வேகமாக ஓடுவதில் [[காங்கேயம் காளை]]களுக்கு இணையாக வேறு எந்த காளைகளும் இல்லை என்பது பரவலான கருத்து. கொங்குநாட்டில் தற்போது [[காங்கேயம்]], [[மூலனூர்]], [[வெள்ளகோவில்]], [[சிவகிரி]], [[கரூர்]] ஆகிய பகுதிகளில் மட்டுமே இந்த இன காளைகள் வளர்க்கப்படுகின்றன. காங்கேயம் காளைகளுக்கு போட்டியாக, தற்போது பந்தயத்தில் &quot;லம்பாடி&quot; இன காளைகளையும் ஈடுபடுத்துகிறார்கள். ஆனால், காங்கேயம் காளைகளே பெரும்பாலும் பரிசுகளைப் பெறுகின்றன{{சாதே}}.  பரிசு பெறும் காளைக்கு ஒரு சவரன், அரைச் சவரன் [[தங்க நாணயம்|தங்க நாணயங்கள்]] பரிசாக வழங்கப்படுகின்றன.
 
 ==மேற்கோள்கள்==
 # [http://www.tamilvu.org/slet/l9100/l9100pd1.jsp?bookid=155&amp;pno=106 தட்டுவண்டி]
 # [http://www.hindu.com/2010/04/05/stories/2010040553090300.htm The Hindu] {{Webarchive|url=https://web.archive.org/web/20100814002953/http://www.hindu.com/2010/04/05/stories/2010040553090300.htm |date=2010-08-14 }}
 # [http://www.hindu.com/2009/02/16/stories/2009021656890600.htm Madurai man wins ‘rekla’ race] {{Webarchive|url=https://web.archive.org/web/20090220053243/http://www.hindu.com/2009/02/16/stories/2009021656890600.htm |date=2009-02-20 }}
 == வெளி இணைப்புகள் ==
 * [http://www.youtube.com/watch?v=h0U09k46TUo&amp;feature=related ரேக்ளாப்பந்தயம்]
 * [http://tamil.oneindia.in/news/2001/01/18/cow.html ரேக்ளா ரேஸ்]
 * [http://news.vikatan.com/?nid=6117 விகடன்]{{Dead link|date=ஆகஸ்ட் 2021 |bot=InternetArchiveBot }}
 *[http://tamil.thehindu.com/tamilnadu/article19455685.ece கட்டவண்டி கட்டவண்டி.. காணாமல் போற வண்டி!]